**รายงานการประชุม**

**การติดตามผลการดำเนินงานโครงการพัฒนาและแก้ไขปัญหาคลองแม่ข่า จังหวัดเชียงใหม่ ครั้งที่ 2/2565**

**วันที่ 3 กุมภาพันธ์ 2565 เวลา 09.30 น.**

**ณ ห้องประชุม 3 ชั้น 3 อาคารอำนวยการ ศาลากลางจังหวัดเชียงใหม่**

**.................................**

**ผู้มาประชุม**

1. นายประจญ ปรัชญ์สกุล ผู้ว่าราชการจังหวัดเชียงใหม่
2. นายศักดิ์ชัย คุณานุวัฒน์ชัยเดช รองผู้ว่าราชการจังหวัดเชียงใหม่
3. รศ.ชูโชค อายุพงศ์ ที่ปรึกษาคณะทำงานฯ
4. ผศ.ดร.วสันต์ จอมภักดี ที่ปรึกษาคณะทำงานฯ
5. นางอุบลรัตน์ พ่วงภิญโญ หัวหน้าสำนักงานจังหวัดเชียงใหม่
6. นายวิรัช ตั้งมั่นคงวรกูล โยธาธิการและผังเมืองจังหวัดเชียงใหม่
7. นางจิราพร ยามาโมโต้ เชาวน์ประยูร พัฒนาสังคมและความมั่นคงของมนุษย์จังหวัดเชียงใหม่
8. นายอำนาจ ฐิตศิริวิริยะ ผู้จัดการองค์การจัดการน้ำเสีย สาขาเชียงใหม่
9. นายวิชัย นะสุวรรณโน ผู้อำนวยการสถาบันพัฒนาองค์กรชุมชน

(องค์การมหาชน) สำนักงานภาคเหนือ

1. นายสมชาย กะหลู่ แทน ปลัดจังหวัดเชียงใหม่
2. นายกฤษณะ ลือดารา แทน เจ้าพนักงานที่ดินจังหวัดเชียงใหม่
3. ดร.วิมลชญาน์ สถิตสุนทรพันธ์ แทน ผู้อำนวยการสำนักงานทรัพยากรธรรมชาติและ

สิ่งแวดล้อมจังหวัดเชียงใหม่

1. นางอำไพ จันทร์หล้าฟ้า แทน ศึกษาธิการจังหวัดเชียงใหม่
2. นางกรรณิการ์ ไชยแสน แทน ธนารักษ์พื้นที่เชียงใหม่
3. นายสมรัตน์ มะลิลา แทน ผู้อำนวยการสำนักประชาสัมพันธ์ เขต 3
4. นายชัยวัฒน์ ปันสิน แทน ผู้อำนวยการสำนักงานสิ่งแวดล้อมภาคที่ 1
5. นายอุดม ม้าเมือง แทน ผู้อำนวยการโครงการชลประทานเชียงใหม่
6. นายยุทธพงศ์ บุญมาทัน แทน ผู้อำนวยการโครงการส่งน้ำและบำรุงรักษาแม่แตง
7. นายณัฐกร ชุ่มอินทรจักร แทน นายอำเภอเมืองเชียงใหม่
8. นายณัฐวุฒิ แก้วบัวระพา แทน นายอำเภอแม่ริม
9. นายธนากร บุษพันธ์ แทน นายอำเภอหางดง
10. นายสมชาติ วัฒนากล้า แทน นายกองค์การบริหารส่วนจังหวัดเชียงใหม่
11. นายวิสาขะ ปัญญาช่วย แทน นายกเทศมนตรีนครเชียงใหม่
12. ว่าที่ร้อยโทประภาส อินทวงค์ แทน นายกเทศมนตรีเมืองแม่เหียะ
13. นายเดชดนัย โสภาวรรณ แทน นายกเทศมนตรีตำบลป่าแดด
14. นายชาญวิทย์ ธีระเมทินี แทน นายกเทศมนตรีตำบลสุเทพ
15. นายเกรียงไกร จันณะคำ แทน นายกองค์การบริหารส่วนตำบลดอนแก้ว
16. นายทันสมัย เอี่ยมเจริญ แทน นายกเทศมนตรีตำบลสันผักหวาน
17. นายอินสวน อินทมาตร์ แทน นายกองค์การบริหารส่วนตำบลสบแม่ข่า
18. นายสุรชัย จบศรี ผู้แทน บริษัท ปูนซิเมนต์ไทย จำกัด (มหาชน)

**ผู้ร่วมประชุม**

1. ผศ.ดร.ดำรงศักดิ์ รินชุมภู คณะวิศวกรรมศาสตร์ มหาวิทยาลัยเชียงใหม่
2. นางสาวสุพรรณี มหรรณพกุล คณะวิศวกรรมศาสตร์ มหาวิทยาลัยเชียงใหม่
3. นายทนวินท วิจิตรพร ใจบ้านสตูดิโอ
4. นางสาวณศิภัสร์ จิรวัชรีเวทย์ องค์การบริหารส่วนจังหวัดเชียงใหม่
5. นางสาวนำพร ศรีสุข สถาบันพัฒนาองค์กรชุมชน (องค์การมหาชน) สำนักงานภาคเหนือ

(องค์การมหาชน) สำนักงานภาคเหนือ

1. นางจินตนา กาทองทุ่ง สำนักงานพัฒนาสังคมและความมั่นคงของมนุษย์จังหวัดเชียงใหม่
2. นายเฉลิมเกียรติ ใจแก้ว องค์การบริหารส่วนตำบลสบแม่ข่า
3. นางสาวกิ่งแก้ว เพ็ญศรี สำนักงานจังหวัดเชียงใหม่

**เริ่มประชุม เวลา 09.30 น.**

**ระเบียบวาระที่ 1 เรื่องประธานแจ้งที่ประชุมทราบ**

เมื่อที่ประชุมพร้อมแล้วขอเปิดการประชุมตามระเบียบวาระการประชุม ดังนี้

**ระเบียบวาระที่ 2 เรื่องรับรองรายงานการประชุม**

**รายงานการประชุมการติดตามผลการดำเนินงานโครงการพัฒนาและแก้ไขปัญหาคลองแม่ข่า จังหวัดเชียงใหม่ ครั้งที่ 1/2565 เมื่อวันที่ 10 มกราคม 2565 เวลา 09.30 น.**

ฝ่ายเลขานุการ ได้จัดทำสรุปการประชุมติดตามผลการดำเนินงานโครงการพัฒนาและแก้ไขปัญหาคลองแม่ข่า จังหวัดเชียงใหม่ เมื่อวันที่ 10 มกราคม 2565 จำนวน 14 หน้า และได้แจ้งเวียนให้ส่วนราชการ/หน่วยงานที่เกี่ยวข้องเรียบร้อยแล้ว

**มติที่ประชุม** รับรองรายงานการประชุม

**ระเบียบวาระที่ 3 เรื่องสืบเนื่อง**

 เมื่อวันที่ 19 มกราคม 2565 พลอากาศเอก สถิตย์พงษ์ สุขวิมล ราชเลขานุการในพระองค์พระบาทสมเด็จพระเจ้าอยู่หัว ได้ลงพื้นที่ติดตามผลความก้าวหน้าการพัฒนาและแก้ไขปัญหา
คลองแม่ข่า จังหวัดเชียงใหม่ มีประเด็นติดตามในการประชุม ดังนี้

 **3.1 การตรวจสอบที่ดินริมคลองแม่ข่า ตำบลแม่สา อำเภอแม่ริม จังหวัดเชียงใหม่ กรณีชาวบ้านจะได้รับผลกระทบหากเกิดการเวนคืนที่ดินจากธนารักษ์พื้นที่เชียงใหม่** (

 อำเภอแม่ริมรายงานว่าที่ดินริมคลองแม่ข่า บริเวณต้นน้ำแม่ข่า ตำบลแม่สา อำเภอแม่ริม เมื่อประมาณ 40-50 ปีก่อน เดิมโรงงานยาสูบขอใช้ในการปลูกยาสูบ โดยให้ชาวบ้านจำนวน 5 ราย เช่า เพื่อปลูกยาสูบ แล้วโรงงานยาสูบรับซื้อ หลังจากนั้นประมาณ 10 ปี ผลผลิตยาสูบคุณภาพไม่ดี จึงไม่รับซื้อยาสูบ แต่ให้ชาวบ้านเช่า ปลูกพืชโดยระบุในสัญญาเช่าว่าปลูกยาสูบ โดยเช่าที่ดินโฉนดเลขที่ 929 เลขที่ดิน 16 หน้าสำรวจ 112 ตั้งอยู่ที่ตำบลแม่สา อำเภอแม่ริม จังหวัดเชียงใหม่ จำนวน 3 ไร่ 2 งาน ในอัตราค่าเช่า ไร่ละ 300 บาทต่อปี รวม 1,050 บาทต่อปี ตั้งแต่นั้นมาจนถึงปี 2560 ได้ทำสัญญาฉบับสุดท้าย เมื่อวันที่ 2 ตุลาคม 2560 โดยยกเลิกสัญญา ในวันที่ 30 กันยายน 2561 ซึ่งให้ชาวบ้านทำหนังสือคืนพื้นที่ และแผ้วถางพืชที่อยู่บนที่ดินดังกล่าวก่อนกำหนดการเช่า แต่ในทางปฏิบัติ ได้แจ้งกับชาวบ้านว่าให้เปลี่ยนไปเช่าที่ดินกับธนารักษ์พื้นที่เชียงใหม่ ซึ่งชาวบ้านผู้ที่ปลูกพืชไปติดต่อที่ธนารักษ์พื้นที่เชียงใหม่ได้รับคำตอบว่าให้รอก่อน ตั้งแต่ปี 2561 – ปัจจุบัน ทำให้ชาวบ้านยังเพาะปลูกพืชอยู่ในพื้นที่ดังกล่าว

 ผู้ที่ได้รับผลกระทบหากธนารักษ์พื้นที่เชียงใหม่เวียนคืนพื้นที่ที่ดินโฉนดเลขที่ 929 เลขที่ดิน 16 หน้าสำรวจ 112 จำนวน 5 ราย ได้แก่

 1. นายสุทัศน์ บูรณ์สม ปลูกดอกมะลิ ไม้ผล

 2. นางรัชนี สุเมธะ ปลูกไม้ผล ผักสวนครัว

 3. นางวราภร แก้วดี ปลูกไม้ผล ผักสวนครัว

 4. นางชลิดา จิตธรรม ปลูกไม้ผล ผักสวนครัว

 5. บุญส่ง แสนใจบาล ปลูกไม้ผล ผักสวนครัว

โดยชาวบ้านผู้ที่ได้รับผลกระทบ ขอให้ทางราชการช่วยเหลือในการหาพื้นที่เพาะปลูกให้ใหม่ และขอพื้นที่ใกล้แหล่งน้ำ

 ธนารักษ์พื้นที่เชียงใหม่ชี้แจงว่า ได้รับที่ดินคืนมาเมื่อวันที่ 20 ธันวาคม 2564 ทั้งแปลงจำนวน 5 ไร่เศษ ปัจจุบันราษฎรทั้ง 5 รายยังไม่มีสัญญาเช่ากับธนารักษ์

 โดยที่ประชุมได้มีการหารือในการจัดหาพื้นที่รองรับหากราษฎรที่ได้รับผลกระทบมีความประสงค์จะย้าย ประกอบด้วย 3 แนวทางคือ 1) ให้เช่าในพื้นที่ดินเดิมโดยปรับสภาพให้เข้ากับภูมิทัศน์ 2) ให้โยกย้ายออกไป 3) ให้หาที่ใหม่ทดแทน

**มติที่ประชุม** ผู้ว่าราชการจังหวัดเชียงใหม่ได้สั่งการให้คณะทำงานด้านการจัดการที่อยู่อาศัย

เข้าไปพูดคุยถึงแนวทางกับประชาชนที่จะได้รับผลกระทบทั้ง 5 ราย

**3.2 การแก้ไขปัญหาตะกอนดำลอยขึ้นมาบนผิวน้ำบริเวณท่าน้ำชัยศรีภูมิ และการทำแผนการขุดลอกตะกอนบริเวณท่าน้ำชัยศรีภูมิ**

ปรากฎการณ์เกิดแก๊สผุดที่ท่าน้ำชัยศรีภูมิเมื่อวันที่ 19 มกราคม ที่ผ่านมา สาเหตุ
คงเป็นเพราะทุกครั้งเมื่อเราปิดบานประตูน้ำเพื่อยกระดับน้ำให้สูงขึ้น น้ำจะเอ่อขึ้นไปไกล
หลายร้อยเมตร ครั้นเสร็จงาน เมื่อเปิดประตูน้ำ น้ำจะไหลทะลักออกอย่างเร็วและแรง
คล้ายการชักโครก (Flushing ) และดึงพัดพาตะกอนไหลตามลงมาเป็นจำนวนมาก แล้วมากอง
ทับถมอยู่ท้องคลองบริเวณท่าน้ำชัยศรีภูมิ ประจวบกับเราได้ทำฝายกระสอบทรายไว้ที่หน้าวัดชัยศรีภูมิ จึงทำให้ตะกอนไหลต่อลงไปสู่ท้ายน้ำไม่ได้ (คล้ายท่อชักโครกตัน) เมื่อมีการกระทำเป็นเช่นนี้หลายๆ ครั้ง ตั้งแต่งานยี่เป็งเป็นต้นมา จึงเกิดการสะสมของตะกอนเน่าเสียใต้ท้องน้ำในบริเวณนี้ น้ำจึงมีกลิ่นและสีดำทวีปริมาณมากขึ้นเรื่อย ๆ จนถึงจุดวิกฤต ณ วันนั้นพอดี...ทั้งนี้ โดยมีปัจจัยเร่งปฏิกิริยาเคมีคือน้ำฝนซึ่งมีค่าออกซิเจนและไนโตรเจนละลายปนอยู่

และการมีอุณหภูมิที่แตกต่างกันระหว่างผิวน้ำที่เย็นกว่าอุณหภูมิน้ำใต้ท้องน้ำที่อยู่ลึกซึ่งอุ่นกว่า ทำให้เกิด Thermosyphon มีการเคลื่อนตัวของน้ำเย็นไหลลงล่างและน้ำด้านล่างทีอุ่นกว่าไหลขึ้นมาแทนที่ข้างบน พร้อมนำกากตะกอนที่เคยจมอยู่ใต้ท้องน้ำให้ลอยขึ้นมาด้วย นับเป็น case study ที่น่าสนใจและดีมาก

**มติที่ประชุม** มอบหมายให้เทศบาลนครเชียงใหม่รับผิดชอบดำเนินการแก้ไขปัญหาต่อไป

**3.3 การขับเคลื่อนการพัฒนาและแก้ไขปัญหาคลองแม่ข่าและลำน้ำสาขา
ด้านที่อยู่อาศัย**

การจัดการปัญหาด้านที่อยู่อาศัยริมคลองแม่ข่า และลำน้ำสาขา เป็นปัญหาความเดือดร้อนที่จำเป็นต้องเร่งดำเนินการในลำดับต้นๆ ของการขับเคลื่อน ทั้งในพื้นที่คลองแม่ข่า ลำน้ำสาขา ทุกหลังคาเรือน และให้คำนึงถึงผลกระทบข้อกฎหมายต่าง ๆ

คณะทำงานด้านการจัดการที่อยู่อาศัยจึง ได้จัดทำ “ร่าง” ประกาศจังหวัดเชียงใหม่ เรื่อง การขับเคลื่อนการพัฒนาและแก้ไขปัญหาคลองแม่ข่าและลำน้ำสาขา ด้านที่อยู่อาศัย เพื่อให้เกิดการพัฒนาและแก้ไขปัญหาคลองแม่ข่าและลำน้ำสาขา ด้านที่อยู่อาศัย อย่างบูรณาการจากทุกภาคส่วนให้เป็นรูปธรรมและเป็นไปในทิศทางเดียวกัน จังหวัดเชียงใหม่ จึงขอประกาศให้เป็นวาระการพัฒนาของจังหวัดเชียงใหม่ ที่ต้องดำเนินการแก้ไขอย่างจริงจังและต่อเนื่อง

**มติที่ประชุม** 1. เห็นชอบในหลักการให้มีการประกาศ เรื่อง การขับเคลื่อนการพัฒนาและแก้ไขปัญหาคลอง แม่ข่าและลำน้ำสาขา ด้านการจัดการที่อยู่อาศัย ให้เป็นวาระของจังหวัด

 2. ให้สำนักงานพัฒนาสังคมและความมั่นคงของมนุษย์จังหวัดเชียงใหม่ และที่ทำการปกครองจังหวัดเชียงใหม่ จัดทำร่างประกาศ และให้สำนักงานจังหวัดเชียงใหม่ช่วยกลั่นกรองถ้อยคำให้มีความเหมาะสมยิ่งขึ้น

**ระเบียบวาระที่ 4 เรื่องเพื่อทราบ**

 **4.1 ประกาศจังหวัดเชียงใหม่ เรื่องแต่งตั้งคณะกรรมการและคณะทำงานโครงการพัฒนาและแก้ไขปัญหาคลองแม่ข่าจังหวัดเชียงใหม่ ลงวันที่ 31 มกราคม 2565**

 สืบเนื่องจากมติที่ประชุมติดตามผลการดำเนินงานโครงการพัฒนาและแก้ไขปัญหา
คลองแม่ข่า จังหวัดเชียงใหม่ ครั้งที่ 1 2565 เมื่อวันที่ 10 มกราคม 2565 ได้พิจารณาปรับปรุงประกาศจังหวัดเชียงใหม่ เรื่องแต่งตั้งคณะกรรมการและคณะทำงานโครงการพัฒนาและแก้ไขปัญหาคลองแม่ข่า จังหวัดเชียงใหม่ ลงวันที่ 31 ตุลาคม 2564

 เพื่อให้การพัฒนาและแก้ไขปัญหาคลองแม่ข่า จังหวัดเชียงใหม่ เป็นไปอย่างมีประสิทธิภาพและเกิดประโยชน์สูงสุด จึงอาศัยอำนาจตามความใน มาตรา 52/1 และมาตรา 57 แห่งพระราชบัญญัติระเบียบบริหารราชการแผ่นดิน พ.ศ. 2534 ยกเลิกประกาศจังหวัดเชียงใหม่ เรื่องแต่งตั้งคณะทำงานโครงการพัฒนาและแก้ไขปัญหาคลองแม่ข่า จังหวัดเชียงใหม่ ลงวันที่ 31 ตุลาคม 2564 และประกาศจังหวัดเชียงใหม่ เรื่อง แต่งตั้งคณะทำงานโครงการพัฒนาและแก้ไขปัญหาคลองแม่ข่า จังหวัดเชียงใหม่ (แก้ไขเพิ่มเติมเฉพาะคณะทำงานด้านการบำบัดน้ำเสีย) ลงวันที่ 21 ธันวาคม 2564 ทั้งนี้ ประกาศหรือคำสั่งที่ใช้บังคับก่อนที่ประกาศฉบับนี้ใช้บังคับ หรือขัดกับประกาศฉบับนี้ ให้ใช้ประกาศฉบับนี้แทน และขอแต่งตั้งคณะกรรมการและคณะทำงานโครงการพัฒนาและคณะทำงานโครงการพัฒนาและแก้ไขปัญหาคลองแม่ข่า จังหวัดเชียงใหม่

**4.2 สรุปข้อสั่งการราชเลขานุการในพระองค์ฯ เมื่อวันที่ 19 มกราคม 2565**

สำนักงานจังหวัดเชียงใหม่รายงานสรุปข้อสั่งการเมื่อวันที่ 19 มกราคม 2565 พลอากาศเอก สถิตย์พงษ์ สุขวิมล ราชเลขานุการในพระองค์พระบาทสมเด็จพระเจ้าอยู่หัว ได้ลงพื้นที่ติดตามผลความก้าวหน้าการพัฒนาและแก้ไขปัญหาคลองแม่ข่า จังหวัดเชียงใหม่ โดยมีข้อสั่งการดังนี้

**1) ด้านการบำบัดน้ำเสีย**

 1.1) ให้กรมควบคุมมลพิษ ได้สนับสนุนการตรวจติดตามและวัดคุณภาพน้ำเป็นระยะ เพื่อแก้ไขปัญหาน้ำเสียตั้งแต่ต้นทาง ทั้งนี้ ต้องขอความร่วมมือจากพี่น้องประชาชน ให้ช่วยกันดูแลรักษาลำน้ำ ไม่ให้มีการปล่อยน้ำเสีย และโรงงานอุตสาหกรรมหรือสถานที่พักอาศัยต่างๆ ต้องมีระบบบำบัดน้ำเสียก่อนระบายลงสู่แม่น้ำ จึงขอให้กรมควบคุมมลพิษและองค์การจัดการน้ำเสีย และหน่วยงานที่เกี่ยวข้อง เข้ามาช่วยเหลือและติดตามอย่างต่อเนื่อง

 1.2) ให้องค์กรปกครองส่วนท้องถิ่น จัดทำโครงการหรือมาตรการเสริมในเรื่องการสนับสนุนการบำบัดน้ำเสียประจำครัวเรือนให้กับชุมชนพร้อมกับการบังคับใช้กฎหมาย เพื่อบรรเทาความเดือดร้อนให้แก่ประชาชนในพื้นที่

1.3) เร่งรัดการดำเนินโครงการศึกษาความเหมาะสมและออกแบบระบบรวบรวม
น้ำเสียและปรับปรุงประสิทธิภาพระบบบำบัดน้ำเสีย เพื่อปรับปรุงคุณภาพน้ำคลองแม่ข่า จังหวัดเชียงใหม่ เพื่อให้การดำเนินงานดำเนินการจัดการระบบน้ำเสียในทุกพื้นที่สามารถดำเนินการได้เร็วขึ้น

1.4) ขอให้จังหวัดพิจารณาแนวทางการพัฒนาคุณภาพน้ำ การขุดลอกคลองที่มีความแคบและตื้นเขิน และการปรับปรุงภูมิทัศน์

**2) ด้านการปรับปรุงภูมิทัศน์** ให้จังหวัดจัดลำดับความสำคัญการดำเนินโครงการ ในการขอรับการสนับสนุนในระยะต่อไป ให้สอดคล้องกับแผนงานและแผนแม่บท โดยมีเป้าหมาย เพื่อคนเชียงใหม่ให้มีคุณภาพชีวิตที่ดี”

**3) ด้านการจัดการที่อยู่อาศัย**

3.1) ให้ศึกษาจากคลองเปรมประชากร การสร้างความเข้าใจกับประชาชนทุกหลังคาเรือน และผลกระทบถึงข้อกฎหมายต่าง ๆ พิจารณาเรื่องการจัดชดเชย โดยแบ่งเป็น 2 แนวทางคือ การอยู่ในพื้นที่เดิมแต่ให้มีการปรับปรุง หรือการย้ายที่อยู่แต่มีการจัดการที่อยู่ใหม่โดยไม่กระทบกับการดำเนินชีวิตมากเกินไป

3.2) ให้เร่งการจัดทำแผนแม่บทการจัดการที่อยู่อาศัย เพื่อให้เกิดการพัฒนาและแก้ไขไปในทิศทางเดียวกัน

**4) ด้านอื่นๆ**

4.1) เร่งกำหนด Time line การดำเนินงานในทุกด้านให้ชัดเจน เพื่อการดำเนินงานและการติดตามที่เป็นรูปธรรม

4.2) ให้พิจารณาการพัฒนาและแก้ไขปัญหาน้ำเสีย และการบุกรุกในแม่น้ำ คูคลอง อื่นๆ ในพื้นที่ ควบคู่ไปด้วย

4.3) ขอให้จังหวัดให้ความสำคัญกับการจัดสรรและการบริหารจัดการงบประมาณในการพัฒนาและแก้ไขปัญหาคลองแม่ข่า ให้มีประสิทธิภาพ

4.4) สำนักนายกรัฐมนตรีจะเป็นฝ่ายบูรณาการประสานงานหน่วยงานต่างๆ ให้เข้ามาสนับสนุนช่วยเหลือ โดยขอให้หน่วยงานต่างๆ ประสานงานและสนับสนุนการทำงานของผู้ตรวจราชการสำนักนายกรัฐมนตรี และผู้ตรวจราชการกระทรวงมหาดไทย

**มติที่ประชุม** รับทราบ

 **4.3 สรุปข้อสั่งการศูนย์อำนวยการใหญ่ จิตอาสาพระราชทานเมื่อวันที่ 25 มกราคม 2564**

ที่ทำการปกครองจังหวัดเชียงใหม่รายงานสรุปข้อสั่งการเมื่อวันที่ 25 มกราคม 2564 เวลา 09.00 น. ศูนย์อำนวยการใหญ่ จิตอาสาพระราชทาน ได้ประชุมหารือติดตามความก้าวหน้าโครงการพัฒนา และแก้ไขปัญหาคลองแม่ข่า จังหวัดเชียงใหม่ ผ่านระบบ VTC (Video Tele Conference) โดยมีพลอากาศเอก อิทธิศักดิ์ ศรีสังข์ นายทหารปฏิบัติการพิศษ ปฏิบัติติหน้าที่รองหัวหน้าฝ่ายอำนวยการศูนย์อำนวยการใหญ่จิตอาสาพระราชทาน เป็นประธานการประชุม ฯ มีข้อสั่งการ ดังนี้

 1. การพัฒนาและแก้ไขปัญหาคลองแม่ข่า ควรมีการดำเนินการอย่างต่อเนื่อง และบูรณาการความร่วมมือจากทุกภาคส่วน ทั้งภาคราชการ ภาคองค์กรปกครองส่วนท้องถิ่น ภาคเอกชน และภาคประชาชน

2. สภาพคลองแม่ข่าตลอดแนว ในปัจจุบันมีความคับแคบในบางช่วง มีวัชพืชปกคลุมจำนวนมาก โดยเฉพาะในพื้นที่นอกเมือง (อำเภอแม่ริม อำเภอหางดง)

3. การกำจัดวัชพืชตลอดแนวคลองแม่ข่า ควรมีการวางแผนต่อเนื่อง และดำเนินการอย่างสม่ำเสมอ

4. ปัญหาคุณภาพน้ำเป็นปัญหาสำคัญ ควรมีการเพิ่มออกซิเจนในน้ำเพื่อให้น้ำมีคุณภาพดีขึ้น และมีการเก็บขยะในลำคลองอย่างต่อเนื่องสม่ำเสมอ รวมทั้งการลดการปล่อยน้ำเสียลงในลำคลอง

5. แผนแม่บทคลองแม่ข่ามีความสำคัญ ควรเน้นการมีส่วนร่วมของทุกภาคส่วนในการดำเนินการตามแผนแม่บท และการทบทวนหรือปรับปรุงแผนแม่บท

6. องค์การบริหารส่วนจังหวัดเชียงใหม่ มีความพร้อมในการสนับสนุนด้านการศึกษาออกแบบระบบรวบรวมน้ำเสีย และระบบบำบัดน้ำเสีย ซึ่งจะเป็นการแก้ไขปัญหาในระยะยาว

**มติที่ประชุม** รับทราบ

 **4.4 รายงานผลการดำเนินงานการพัฒนาและแก้ไขปัญหาคลองแม่ข่า จังหวัดเชียงใหม่**

คณะทำงานฯ แต่ละด้านได้นำเสนอผลการดำเนินงานการพัฒนาและแก้ไขปัญหาคลองแม่ข่า และที่ประชุมได้มีข้อเสนอแนะและข้อสั่งการ ดังนี้

| **ที่** | **ประเด็นข้อสั่งการ** | **ผลการดำเนินงาน / ข้อสั่งการเพิ่มเติม** | **หน่วยงานรับผิดชอบหลัก** |
| --- | --- | --- | --- |
| 1 | **ด้านการจัดหาและพัฒนาแหล่งน้ำต้นทุน** |  1. รายงานผลการดำเนินงานโครงการประตูระบายน้ำสบแม่ข่า พร้อมโรงสูบน้ำพลังไฟฟ้า สนับสนุนโครงการพัฒนาแก้ไขปัญหาคลองแม่ข่า ตำบลสบแม่ข่า อำเภอหางดง จังหวัดเชียงใหม่ วงเงิน 55,946,000 บาทพื้นที่รับประโยชน์ 800 ไร่ ผลการดำเนินการ  - งานดำเนินการเองแล้วเสร็จ ร้อยละ 100  - งานจ้างเหมา ร้อยละ 14.32  - ภาพรวม ร้อยละ 76 มีปริมาณน้ำในอ่างและแก้มลิง ทั้งหมด 5.459 ล้านลบ.ม. ปัจจุบันมี 3.846 ล้านลบ.ม. คิดเป็นร้อยละ 70.45 2. แผน-ผลการส่งน้ำสนับสนุนการพัฒนาคลองแม่ข่า จังหวัดเชียงใหม่ คลองส่งน้ำสายใหญ่โครงการส่งน้ำและบำรุงรักษาแม่แตง มีแผนการส่งน้ำ ตั้งแต่เดือน พฤศจิกายน 2564 – พฤษภาคม 2565 รวมทั้งสิ้น 1,340,000 ลบ.ม. ปัจจุบันส่งน้ำไปแล้ว 2,282,515.20 ลบ.ม. ผลการส่งน้ำฯ (14 พ.ย. 64-21 ม.ค.65) | - โครงการชลประทานเชียงใหม่- โครงการส่งน้ำและบำรุงรักษาแม่แตง |
| 2 | **ด้านการบำบัดน้ำเสีย** | 1. การหารือถึงการดำเนินการแก้ไขปัญหาตะกอนดำลอยขึ้นมาบนผิวน้ำบริเวณท่าน้ำชัยศรีภูมิ และการทำแผนการขุดลอกตะกอนดาดคอนกรีตในเขตพื้นที่เทศบาลนครเชียงใหม่**ข้อสั่งการ** มอบหมายให้เทศบาลนครเชียงใหม่ รับผิดชอบดำเนินการต่อไป 2. รายงานความคืบหน้าโครงการก่อสร้างระบบระบายน้ำหลักเพื่อบรรเทาปัญหาน้ำท่วมพื้นที่ชุมชนเมืองเชียงใหม่ ระยะที่ 2 จังหวัดเชียงใหม่ : ผลการปฏิบัติงานอยู่ระหว่างขนย้ายเครื่องจักร เตรียมการ เครื่องจักร-เครื่องมือ เพื่อดำเนินการก่อสร้าง 3. สถานการณ์คุณภาพน้ำคลองแม่ข่าและแผนการดำเนินการแก้ไขปัญหาคลองแม่ข่า ปีงบประมาณ 2565 ; คุณภาพนํ้าในพื้นที่คลองแม่ข่าระหว่างปี 2552-2564 ส่วนใหญ่ มีคุณภาพนํ้าอยู่ในเกณฑ์เสื่อมโทรม ถึงเสื่อมโทรมมาก ยกเว้นบริเวณฝายนํ้าล้นแม่สาที่มีคุณภาพนํ้าส่วนใหญ่อยู่ในเกณฑ์พอใช้ เมื่อเปรียบเทียบคุณภาพน้ำคลองแม่ข่ากับปีที่ผ่านมากับปี 61 พบว่ามีแนวโน้มที่ดีขึ้น 4. แผนการดำเนินงานการแก้ไขปัญหาคุณภาพน้ำคลองแม่ข่า จังหวัดเชียงใหม่ **4.1 การบังคับใช้กฎหมายทั้ง 9 อปท.** แล้วเสร็จภายในเดือน มีนาคม 2565 1) การติดตามตรวจสอบแหล่งกำเนิดมลพิษ ประเภท ก และประเภท ข 85 แห่ง  2) การติดตามตรวจสอบแหล่งกำเนิดที่ดินจัดสรร ประเภท ก และ ข (1 แห่ง)  **4.2) การจัดทำข้อมูลและแผนที่** คาดว่าจะแล้วเสร็จ ภายในเดือน มีนาคม 2565  1) การจัดทำฐานข้อมูลแหล่งกำเนิดมลพิษ ประเภท ก ข ค และที่ดินจัดสรร ในพื้นที่คลองแม่ข่า  2) การจัดทำแผนที่ เช่น ที่ตั้งแหล่งกำเนิดมลพิษในพื้นที่คลองแม่ข่า,ปริมาณความสกปรกในรูป BOD รายชุมชน ที่ตั้งอยู่ในพื้นที่คลองแม่ข่า  **4.3) การติดตามตรวจสอบคุณภาพน้ำคลองแม่ข่าและคลองสาขา** ตรวจสอบคุณภาพน้ำ (เดือนละ 1 ครั้ง จำนวน 11 จุด) **4.4) การสร้างความรู้และความเข้าใจด้านการจัดการน้ำเสีย** คาดว่าจะดำเนินการแล้วเสร็จภายในเดือนกุมภาพันธ์ 2565**.****ข้อสั่งการ** 1) ให้นำผลตรวจสอบจาก องค์การจัดการน้ำเสีย สำนักงานสิ่งแวดล้อมภาค 1 และเทศบาลนครเชียงใหม่ หาสาเหตุและส่งให้ อปท. ติดตามในการแก้ไขปัญหาในพื้นที่และให้กำหนด Time Line ในการดำเนินงานแต่ละด้านของการจัดการน้ำเสีย เพื่อสามาถรติดตาม รายงาน ได้เป็นทิศทางเดียวกัน2) การจัดการน้ำเสียมีแผนการตรวจสอบเป็นประจำทุกเดือน และให้องค์กรปกครองส่วนท้องถิ่นเข้าดำเนินการพร้อมตรวจสอบโดยใช้กฎหมายควบคู่กับการรณรงค์ ซี่งต้องเข้าสำรวจทุกครัวเรือน 3) ให้เพิ่มคณะที่ปรึกษาโครงการฯ เป็นคณะทำงานร่วม | - สำนักงานโยธาธิการและผังเมืองจังหวัดเชียงใหม่- องค์การบริหารส่วนจังหวัดเชียงใหม่- สำนักงานสิ่งแวดล้อมภาค 1- องค์การจัดการน้ำเสีย (อจน.)- องค์การบริหารส่วนตำบลแม่สา - องค์การบริหารส่วนตำบลดอนแก้ว- เทศบาลนครเชียงใหม่- เทศบาลตำบลช้างเผือก- เทศบาลตำบลสุเทพ- เทศบาลเมืองแม่เหียะ- เทศบาลตำบลป่าแดด- เทศบาลตำบลสันผักหวาน- องค์การบริหารส่วนตำบลสบแม่ข่า |
| 3 | **ด้านการจัดการที่อยู่อาศัย** |  1. การติดตามการตรวจสอบที่ดินริมคลองแม่ข่า ตำบลแม่สา อำเภอแม่ริม จังหวัดเชียงใหม่ : ด้วยมีเกษตรได้รับผลกระทบ จำนวน 5 ราย หากมีการเวนคืนที่ดินจากธนารักษ์พื้นที่เชียงใหม่ เพื่อพัฒนาปรับปรุงภูมิทัศน์ริมคลองแม่ข่า โดยที่ประชุมได้มีการหารือในการจัดหาพื้นที่รองรับหากราษฎรที่ได้รับผลกระทบมีความประสงค์จะย้าย**ข้อสั่งการ** ผู้ว่าราชการจังหวัดเชียงใหม่ได้สั่งการให้คณะทำงานด้านการจัดการที่อยู่อาศัยเข้าไปพูดคุยถึงแนวทางกับประชาชนที่จะได้รับผลกระทบทั้ง 5 ราย 2. การขับเคลื่อนการพัฒนาและแก้ไขปัญหาคลองแม่ข่าและลำน้ำสาขา ด้านการจัดการที่อยู่อาศัย ในเดือน มกราคม 2565 ในเขตเทศบาลนครเชียงใหม่ ได้มีการรื้อบ้านลุกล้ำร่องกระแจะ ไปแล้วจำนวน 15 หลังคาเรือน ส่วนที่อยู่ระหว่างการดำเนินการ และได้มีแผนการปรับภูมิทัศน์เพื่อป้องกันการกลับเข้ามาใช้พื้นที่อีก นอกจากนี้สถาบันพัฒนาองค์กรชุมชน (องค์การมหาชน) สำนักงานภาคเหนือได้แจ้งการหารือร่วมกับคณะทำงานด้านการจัดการที่อยู่อาศัยแล้ว และได้กำหนดแนวทางการดำเนินงาน 4 กระบวนงาน คือ การสร้างความเข้าใจ การสำรวจข้อมูล การทำผังและแผนแม่บทการพัฒนา การผลักดันนโยบายกฎหมายและงบประมาณ ซึ่งได้เสนอขอรับการสนับสนุนงบประมาณสำหรับจัดทำแผน-ผังแม่บทการพัฒนาชุมชนบ้านพักชั่วคราวพร้อมตัวอย่างการปรับปรุงในที่ดินเดิม จำนวน 44.6 ล้านบาท**ข้อสั่งการ** มอบหมายให้สำนักงานพัฒนาสังคมและความมั่นคงของมนุษย์ประสานกับกลุ่มใจบ้าน เพื่อจัดทำรายละเอียดโครงการเสนอให้จังหวัดเชียงใหม่เพื่อส่งไปขอรับการสนับสนุนงบประมาณ และให้นำโครงการดังกล่าวบรรจุใน TOR ของโครงการจ้างที่ปรึกษาโครงการศึกษาความเหมาะสมและออกแบบระบบรวบรวมน้ำเสียและปรับปรุงประสิทธิภาพระบบบำบัดน้ำเสีย เพื่อปรับปรุงคุณภาพน้ำคลองแม่ข่า จังหวัดเชียงใหม่ 3. เห็นชอบในหลักการให้มีการประกาศ เรื่อง การขับเคลื่อนการพัฒนาและแก้ไขปัญหาคลองแม่ข่าและลำน้ำสาขา ด้านการจัดการที่อยู่อาศัย ให้เป็นวาระของจังหวัด**ข้อสั่งการ**  1) ให้สำนักงานพัฒนาสังคมและความมั่นคงของมนุษย์จังหวัดเชียงใหม่ และที่ทำการปกครองจังหวัดเชียงใหม่ จัดทำร่างประกาศ และให้สำนักงานจังหวัดเชียงใหม่ช่วยกลั่นกรองถ้อยคำให้มีความเหมาะสมยิ่งขึ้น 2) ให้สร้างความเข้าใจกับประชาชนและผู้มีส่วนได้เสียร่วมด้วย ก่อนที่จะมีการประชาสัมพันธ์ผ่านสื่อมวลชน | - ที่ทำการปกครองจังหวัดเชียงใหม่- สำนักงานพัฒนาสังคมและความมั่นคงของมนุษย์จังหวัดเชียงใหม่- กลุ่มใจบ้านสตูดิโอ |
| 4 | **ด้านการศึกษา การสร้างจิตสำนึก และการประชาสัมพันธ์** | คณะทำงานฯ ได้จัดทำแผนการจัดกิจกรรมด้านการสร้างจิตสำนึก ตลอดทั้งปี ตั้งแต่เดือน มกราคม - เดือนธันวาคม 2565 อาทิ  1) จัดงานฮอมปอยบุปผชาติแม่ข่างาม ครั้งที่ 4 ประจำ 2565 วันที่ 4 - 8 กุมภาพันธ์ 2565 2) จัดงานสังขานต์ล่อง แม่ข่ามหานที ป๋าเวณีปี๋ใหม่เมือง ครั้งที่ 3 ประจำปี 2565 วันที่ 7 - 12 เมษายน 2565 3) จัดกิจกรรมแห่เทียนพรรษาทางน้ำแม่ข่า ร่วมกับคณะศรัทธาประชาชนและชุมชนริมคลองแม่ข่า เพื่อถวายวัดริมคลองแม่ข่า 7 วัด 4) จัดกิจกรรมเนื่องในวันแม่แห่งชาติ วันที่ 12 สิงหาคม 2565 และการนำศาสตร์พระราชามาใช้กับการพัฒนาและแก้ไขปัญหาคลองแม่ข่า 5) จัดกิจกรรมรณรงค์เนื่องในวันอนุรักษ์และพัฒนาแม่น้ำ คู คลอง แห่งชาติ วันที่ 20 กันยายน 2565 ทั้งนี้ สำหรับในวันที่ 4 – 8 กุมภาพันธ์ 2565 จะมีการจัดกิจกรรมฮอมปอยบุปผชาติแม่ข่างาม ณ ท่าน้ำชัยศรีภูมิ - ท่าน้ำรัตนโกสินทร์ - ท่าน้ำช้างม่อยเก่า เพื่อฟื้นฟูคลอง แม่ข่า ให้เป็นสายน้ำแห่งไชยมงคล และดอกไม้งาม และกระตุ้นการรับรู้การสร้างความมีส่วนร่วมในการฟื้นฟูคลองแม่ข่าร่วมกันของประชาชนริมคลอง และชาวเชียงใหม่ | สำนักงานทรัพยากร ธรรมชาติและสิ่งแวดล้อมจังหวัดเชียงใหม่ |
| 5 | **การปรับปรุงภูมิทัศน์ของคณะทำงานระดับพื้นที่** | **อำเภอเมืองเชียงใหม่** 1. เดือนมกราคม 2565 ที่ผ่านมามีการดำเนินการ 2 กิจกรรม ได้แก่ 1) เมื่อวันที่ 22 มกราคม 2565 ดำเนินการพัฒนาคลองแม่ข่า หมู่ที่ 1 ตำบลป่าแดด - บริเวณวัดเทพนิมิตร เป็นระยะทาง 1 กิโลเมตร 2) เมื่อวันที่ 25 มกราคม 2565 ได้ลงพื้นที่ดำเนินการสำรวจโครงการที่ได้รับอนุมัติงบประมาณ จำนวน 2 แห่ง ได้แก่ - โครงการกำจัดผักตบชวาในพื้นที่ตำบลป่าแดดหมู่ 12 ถึงตำบลสันผักหวาน อำเภอหางดง ขณะนี้อยู่ระหว่างดำเนินการ แล้วเสร็จไปประมาณ ร้อยละ 70 ระยะทาง 1.2 กิโลเมตร  - โครงการกำจัดวัชพืช ผักตบชวา บริเวณหมู่ 7-9 ตำบลป่าแดด อำเภอเมืองเชียงใหม่ อยู่ระหว่างเตรียมเครื่องจักร คาดว่าจะแล้วเสร็จในเดือนมิถุนายน 2565 2. การดำเนินการจัดกิจกรรมจิตอาสาเพื่อพัฒนาปรับปรุงภูมิทัศน์บริเวณแนวคลองแม่ข่า ดำเนินการทุกสัปดาห์ที่ 2 และ 4 ของทุกเดือน**อำเภอแม่ริม** 1) อำเภอแม่ริมได้มีการกำจัดวัชพืชดำเนินการเป็นประจำทุกเดือน 2) ดำเนินการประสาน องค์การบริหารส่วนจังหวัดเชียงใหม่ และหน่วยงานที่เกี่ยวข้องในการขุดลอกขยายคลองแม่ข่าต้นน้ำแม่สา ได้ดำเนินการขุดขยายจากเดิมกว้างประมาณ 3 เมตร ลึก 2 เมตร ให้กว้างประมาณ 5 เมตร ลึก 3 เมตร  3) ได้รับการตรวจเยี่ยมจากราชเลขานุการในพระองค์ฯ และคณะ ในพื้นที่อำเภอแม่ริม จำนวน 3 จุด ได้นำเสนอที่มาของต้นน้ำและแหล่งน้ำต้นทุนคลองแม่ข่าบริเวณฝายน้ำล้นแม่สา / จุดที่ 2 บริเวณคลองซอย 14 มีการนำเสนอเกี่ยวกับการปรับปรุงภูมิทัศน์ที่มีการจัดประกวดที่สวยงาม / และจุดที่ 3 จุดหมู่บ้านสุขิโต ซึ่งเป็นจุดสิ้นสุดคลองแม่ข่าในอำเภอแม่ริมซึ่งก่อนหน้านี้ได้ดำเนินการขุดลอกผักตบชวาไปเรียบร้อยแล้ว**อำเภอหางดง** 1) อำเภอหางดงดำเนินการจัดกิจกรรมจิตอาสาพัฒนาอย่างต่อเนื่อง จะดำเนินการพัฒนาปรับภูมิทัศน์ ในห้วงสัปดาห์ที่ 1 และ 3 ของเดือน ในส่วนขององค์กรปกครองท้องถิ่นจะนำประชาชนจิตอาสาดำเนินการ สัปดาห์ที่ 3 และ 4 ของเดือน 2) ดำเนินการขุดลอก คลองแม่ข่าน้อย ตำบลสบแม่ข่าระยะทาง 4.2 กิโลเมตร ดำเนินการขุดลอกกำจัดวัชพืชเสร็จเรียบร้อยแล้ว 3) พื้นที่คลองแม่ข่าน้อยตำบลสันผักหวาน ระยะทาง 2.6 กิโลเมตร อยู่ระหว่างดำเนินการ คาดว่าจะดำเนินการแล้วเสร็จในเดือนกุมภาพันธ์ 2565**เทศบาลนครเชียงใหม่****1. ความก้าวหน้า และการพัฒนาคลองแม่ข่า ณ ปัจจุบัน** 1) การขุดลอกคลองแม่ข่า ตามนโยบายผู้ว่าราชการจังหวัดเชียงใหม่ จำนวน 7 แห่ง การพัฒนาพื้นที่คลองแม่ข่าตลอดแนวดำเนินการแล้วเสร็จประมาณร้อยละ 95 เหลือระยะทางอีกประมาณ 500 เมตร คาดว่าจะดำเนินการแล้วเสร็จภายในเดือนกุมภาพันธ์ 2565 2) การดำเนินกิจกรรมส่งท้ายปีเก่าต้อนรับปีใหม่ 2022 ณ สวนสัตตะมังคละชัยศรีภูมิได้ดำเนินการแล้วเสร็จ 3) การทำฝายชะลอน้ำ บริเวณคลองแม่ข่าถนนรัตนโกสินทร์ ดำเนินการเสร็จเรียบร้อยแล้ว 4) การรื้อถอนสิ่งปลูกสร้างที่รุกล้ำลำเหมืองร่องกระแจะ จำนวน 15 หลัง (จากจำนวนทั้งหมด 129 หลัง) มีปัญหาอุปสรรคในการดำเนินการเพราะเป็นพื้นที่กลางคลองแม่ข่าการขนย้ายลำบากใช้เวลาค่อนข้างมากในการดำเนินการ 5) การป้องกันการทรุดของตลิ่งข้างคลองแม่ข่าบริเวณถนนมหาโชค ดำเนินการแล้วเสร็จ 6) ดำเนินการแก้ไขปัญหาตะกอนดำลอยขึ้นมาบริเวณท่าน้ำชัยศรีภูมิดำเนินการแก้ไขเบื้องต้น เรียบร้อยแล้ว**2.โครงการที่อยู่ระหว่างการดำเนินก่อสร้าง ณ ปัจจุบัน** 1) โครงการก่อสร้างระบบรวบรวมน้ำเสียสองฝั่งคลองแม่ข่า พร้อมปรับภูมิทัศน์ ระยะที่ 1 ตั้งแต่ถนนระแกง ถึง ประตูก้อม (สถานีสูบน้ำเสียที่ 6) ความยาว 785 เมตรดำเนินการได้ ประมาณ ร้อยละ 80 คาดว่าจะแล้วเสร็จในเดือนมีนาคม 2565**3. โครงการที่จะดำเนินการในปีงบประมาณ 2565-2567 ได้รับการจัดสรรงบประมาณเป็นที่เรียบร้อยแล้ว** 1) โครงการปรับระดับคลองแม่ข่า ใต้สะพานทางหลวงหมายเลข 11 (หน้าโรงพยาบาลลานนา) ถึงประตูน้ำเซนต์ ปีเตอร์ พร้อมขุดลอก งบประมาณ 1,200,000 บาท (งบประมาณเทศบาลนครเชียงใหม่) อยู่ระหว่างขออนุมัติจัดซื้อจัดจ้าง คาดว่าจะแล้วเสร็จก่อนเดือนสิงหาคม 2565 2) โครงการระบบผันน้ำจากคลองซอย 18 ฝั่งซ้าย ถึงคลองสายใหญ่ เข้าแจ่งหัวริน และคลองแม่ข่า งบประมาณ 27,500,000 บาท อยู่ระหว่างดำเนินการ3) ก่อสร้างท่อรับน้ำเสียคลองแม่ข่า สะพานอัษฎาธร งบประมาณ 1,000,000 บาท (งบประมาณเทศบาลนครเชียงใหม่) อยู่ระหว่างขออนุญาตจากกรมทางหลวงชนบท ถ้าหากว่าได้รับอนุญาตสามารถดำเนินการได้ทันที 4) ก่อสร้างทำทางเดินโครงสร้างเหล็ก ทาสีราวรั้ว ซ่อมแซมทางเดิน และดาดคลองแม่ข่า งบประมาณ 1,324,200 บาท อยู่ระหว่างการจัดซื้อจัดจ้างและขอขายยระยะเวลาดำเนินการก่อสร้าง **ข้อสั่งการ** ให้เทศบาลนครเชียงใหม่ ส่งเรื่องการขออนุญาต จากทางหลวงชนบทเชียงใหม่ มายังจังหวัดเชียงใหม่เพื่อดำเนินการในการประสานต่อ**4.โครงการที่จะดำเนินการในอนาคต อยู่ระหว่างการขอรับการสนับสนุนงบประมาณจากสำนักงบประมาณ และจังหวัดเชียงใหม่** 1) โครงการปรับปรุงภูมิทัศน์คลองแม่ข่า ตั้งแต่ถนนรัตนโกสินทร์ ถึงถนนมหิดล (3 ช่วง) งบประมาณ 83,700,000 บาท**ข้อสั่งการ** ให้สำนักงานจังหวัดเชียงใหม่ รวบรวมโครงการของ องค์การบริหารส่วนจังหวัดเชียงใหม่ เทศบาลนครเชียงใหม่ และสำนักงานพัฒนาสังคมและความมั่นคงของมนุษย์จังหวัดเชียงใหม่ เสนอขอรับการจัดสรรงบกลางกระทรวงมหาดไทย ต่อไป | - อำเภอเมืองเชียงใหม่- อำเภอแม่ริม- อำเภอหางดง- เทศบาลนครเชียงใหม่ |
| 9 | **การจัดทำแผนแม่บท และการติดตามประเมินผล**  |  1. คณะทำงานติดตามและประเมินผลรายงานผลการดำเนินงานตามแผนแม่บทคลองแม่ข่า พ.ศ. 2561-2565 ประกอบด้วย 4 ด้าน ดังนี้1) ด้านการบริหารจัดการน้ำ (น้ำไหล)2) ด้านการรักษาคุณภาพน้ำ (น้ำใส)3) ด้านการปรับปรุงภูมิทัศน์ 4) การมีส่วนร่วม/การสร้างจิตสำนึก2. คณะทำงานจัดทำแผนแม่บทได้กำหนดปฏิทินการจัดทำแผนแม่บท คลองแม่ข่า พ.ศ. 2566-2570 โดยจะสามารถประกาศใช้ ภายในเดือนกันยายน 25653. การจัดทำ Time Line การดำเนินโครงการพัฒนาและแก้ไขปัญหาคลองแม่ข่า **ข้อสั่งการ**เพื่อให้สามารถติดตามผลการดำเนินงานได้อย่างมีประสิทธิภาพมากขึ้น จึงขอให้ทุกหน่วยงานจัดทำ Time Line การดำเนินโครงการ/กิจกรรมในส่วนที่รับผิดชอบและจัดส่งให้สำนักงานจังหวัดเชียงใหม่ ภายในวันศุกร์ที่ 11 กุมภาพันธ์ 2565 เพื่อรวบรวมเป็น Time Line ของจังหวัดต่อไป | สำนักงานจังหวัดเชียงใหม่ |

**มติที่ประชุม** รับทราบ และขอให้ทุกหน่วยงานดำเนินการตามข้อสั่งการข้างต้น และรายงานผลการดำเนินงาน เป็นระยะ

**ระเบียบวาระที่ 5 เรื่องเพื่อพิจารณา**

 **4.1** **การจัดสรรงบประมาณในการจัดทำผังและแผนแม่บทการพัฒนาและแก้ไขปัญหาคลองแม่ข่าและลำน้ำสาขา (ด้านที่อยู่อาศัย)**

 สำนักงานพัฒนาสังคมและความมั่นคงของมนุษย์จังหวัดเชียงใหม่นำเสนอแผนการพัฒนาที่อยู่อาศัย โดยมีแนวทางและงบประมาณประกอบด้วย ดังนี้

 - สำรวจและจัดทำผังแม่บท งบประมาณรวม 6.2 ล้านบาท

 - การออกแบบปรับปรุงในที่ดินเดิม และสร้างตัวอย่าง งบประมาณรวม 21.4 ล้านบาท

 - สร้างที่อยู่อาศัยจริง งบประมาณรวม 1,754 ล้านบาท

**มติที่ประชุม**  มอบหมายให้สำนักงานพัฒนาสังคมและความมั่นคงของมนุษย์จังหวัดเชียงใหม่ประสานกับกลุ่ม

ใจบ้าน สตูดิโอจัดทำรายละเอียดโครงการเสนอให้จังหวัดเชียงใหม่เพื่อส่งไปขอรับการสนับสนุนงบประมาณ จำนวน 44.6 ล้านบาท และให้นำโครงการดังกล่าวบรรจุใน TOR ของโครงการจ้างที่ปรึกษาโครงการศึกษาความเหมาะสมและออกแบบระบบรวบรวมน้ำเสียและปรับปรุงประสิทธิภาพระบบบำบัดน้ำเสีย เพื่อปรับปรุงคุณภาพน้ำคลองแม่ข่า จังหวัดเชียงใหม่

 **5.2 การพิจารณาแผนงานการดำเนินงาน (Time Line) ปี 2565 – 2566 โครงการพัฒนาและแก้ไขปัญหาคลองแม่ข่า จังหวัดเชียงใหม่**

ฝ่ายเลขานุการได้จัดทำแผนงานการดำเนินงาน (Time Line) ปี 2565 – 2566 โครงการพัฒนาและแก้ไขปัญหาคลองแม่ข่า จังหวัดเชียงใหม่ เพื่อให้หน่วยงานได้ตรวจสอบและกรอกข้อมูลเพิ่มเติม โดยจัดส่งให้ฝ่ายเลขานุการฯ เพื่อประโยชน์ในการติดตามผลการดำเนินงาน

**มติที่ประชุม** เพื่อให้สามารถติดตามผลการดำเนินงานได้อย่างมีประสิทธิภาพมากขึ้น จึงขอให้ทุกหน่วยงานจัดทำ Time Line การดำเนินโครงการ/กิจกรรมในส่วนที่รับผิดชอบและจัดส่งให้สำนักงานจังหวัดเชียงใหม่ ภายในวันศุกร์ที่ 11 กุมภาพันธ์ 2565 เพื่อรวบรวมเป็น Time Line ของจังหวัดต่อไป

**ระเบียบวาระที่ 6 เรื่องอื่น ๆ**

การเสนอแนะรูปแบบการปรับปรุงภูมิทัศน์และสภาพแวดล้อมคลองแม่ข่า ในที่ประชุมมีการเปิดคลิปวิดีโอตัวอย่างคลองจากประเทศเนเธอร์แลนด์

**มติที่ประชุม** รับทราบ

**เลิกประชุมเวลา 12.45 น.**

 ลงชื่อ.................................................................ผู้จดรายงานการประชุม

 (นางสาวกิ่งแก้ว เพ็ญศรี)

 ตำแหน่ง นักวิเคราะห์นโยบายและแผนชำนาญการ

ลงชื่อ..............................................................ผู้ตรวจรายงานการประชุม

 (นายศเนติ จิรภาสอังกูร)

 ตำแหน่ง ผู้อำนวยการกลุ่มงานยุทธศาสตร์และข้อมูลเพื่อการพัฒนาจังหวัด

 สำนักงานจังหวัดเชียงใหม่